sukhrobnurali/uzbek-legal-corpus huggingface dataset:
TRANSPORT-EKSPEDITORLIK KORXONALARI TOʻGʻRISIDAGI NIZOM VA TRANSPORT-EKSPEDITORLIK XIZMATLARI KOʻRSATISh TARTIBIGA QOʻShIMChALAR KIRITISh TOʻGʻRISIDA
(resolution, 2002-09-25)

Oʻzbekiston Respublikasi Vazirlar Mahkamasining “Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solishga doir qoʻshimcha chora-tadbirlar toʻgʻrisida” 2002-yil 12-iyuldagi 248-son qaroriga muvofiq Oʻzbekiston Respublikasi Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 2000-yil 9-sentabrdagi 348-son qarori (Oʻzbekiston Respublikasi QT, 2000-y., 9-son, 59-modda) bilan tasdiqlangan Transport-ekspeditorlik korxonalari toʻgʻrisidagi Nizom va transport-ekspeditorlik xizmatlari koʻrsatish tartibining 9-bandiga quyidagi mazmundagi xatboshi qoʻshilsin: “Jismoniy shaxslar tomonidan tovarlar tijorat maqsadlari uchun olib kelinayotganda shartnomaga olib kelinayotgan tovarlarni bojxona rasmiylashtiruvi boʻyicha transport-ekspeditorlik tashkilotlari tomonidan xizmatlar koʻrsatish toʻgʻrisidagi shartlarning kiritilishiga yoʻl qoʻyilmaydi. Bunday hollarda bojxona rasmiylashtiruvi bevosita jismoniy shaxslar — tovarlarning egalari tomonidan amalga oshiriladi”.
407 kuchini yoʻqotish
(resolution, 2002-09-24)

Oʻzbekiston Respublikasi Adliya vazirligiga davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi boʻyicha 2002-yil 13-sentabrdagi xulosaga muvofiq hamda Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi va 2000-yil 19-maydagi 197-son “Vazirliklar, davlat qoʻmitalari va idoralar meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan 1. Oʻzbekiston Respublikasi Adliya vazirligi tomonidan 1998-yil 21-fevralda 407-son bilan davlat roʻyxatidan oʻtkazilgan “Tijorat banklari tomonidan ish haqi uchun mablagʻlar berish tartibi” davlat reyestridan chik.arilsin va bu haqda Oʻzbekiston Respublikasi vazirliklari, davlat qoʻmitalari va idoralar normativ-huquqiy hujjatlarining davlat reyestriga tegishli yozuv kiritilsin. 2. Uzbekistan Respublikasi Mehnat va aholini ijtimoiy muhofaza qilishi vazirligi, Moliya vazirligi, Markaziy banki va Makroiqtisodiyot va statistika vazirligi mazkur hujjat davlat reyestridan chiqarilganligini barcha manfaatdor shaxslarga yetkazishi lozimligi maʼlumot uchun qabul kilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (M.M.Ikromov) ushbu hujjat davlat reyestridan chiqarilganligi toʻgrisidagi maʼlumot ommaviy axborot vositalarida chop etilishi hamda manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A.J.Toshqulov) mazkur buyrukni “Oʻzbekiston Respublikasi vazirliklari, davlat qoʻmitalari va idoralari meʼyoriy hujjatlari Axborotnomasi” — “Byulleten normativnix aktov ministerstv, gosudarstvennix komitetov i vedomstv Respubliki Uzbekistan”da nashr etishni taʼminlasin. 5. Mazkur buyruqning bajarilishini nazorat qilish Qonunchilik bosh boshqarmasi boshligʻi X.M.Sodiqov zimmasiga yuklansin.
VAZIRLAR MAHKAMASINING “RESPUBLIKAGA ISTEʼMOL TOVARLARI NOQONUNIY OLIB KELINISHI VA SOTILISHINING OLDINI OLISH CHORA-TADBIRLARI TOʻGʻRISIDA” 2002-YIL 19-IYULDAGI 257-SON QARORIGA OʻZGARTIRISHLAR KIRITISH HAQIDA
(law, 2003-10-16)

Isteʼmol tovarlarini Oʻzbekiston Respublikasi hududiga olib kelish va ichki bozorda sotish tizimini yanada takomillashtirish maqsadida Vazirlar Mahkamasi qaror qiladi: 1. 2002-yil 23-sentabrdan boshlab nooziq-ovqat isteʼmol tovarlari yuridik shaxslar tomonidan import qilinganda yigʻim TIF TN kodidan va tovarning kelib chiqish mamlakatidan qatʼi nazar, tovar bojxona qiymatining 20 foizi miqdorida belgilansin. Koʻrsatib oʻtilgan yigʻim miqdori tovarlarni olib kelishda qoʻshilgan qiymat soligʻini hisoblab chiqishda soliq solinadigan bazaga kiritilmaydi. 2. Belgilab qoʻyilsinki, nooziq-ovqat isteʼmol tovarlari import qilinganda ushbu qarorning 1-bandida koʻrsatib oʻtilgan yigʻim xorijiy valyutaga yigʻim toʻlanadigan kunda vujudga kelgan talab va taklifdan kelib chiqqan holda erkin kurs boʻyicha milliy valyuta — “soʻm”da undiriladi. 3. Oʻzbekiston Respublikasi Makroiqtisodiyot va statistika vazirligi, Moliya vazirligi, Tashqi iqtisodiy aloqalar vazirligi, Davlat bojxona qoʻmitasi import boʻyicha olib kelinayotgan isteʼmol tovarlari uchun bojxona toʻlovlari va yigʻimlar undirish mexanizmini 2002-yil 1-oktabrgacha boʻlgan muddatda puxta ishlab chiqsinlar. 4. Vazirlar Mahkamasining 2002-yil 19-iyuldagi 257-son qarorining 1-bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING 1998 YIL 19 YaNVARDAGI 31-SON QARORIGA OʻZGARTIRIShLAR KIRITISh TOʻGʻRISIDA
(resolution, 2006-10-02)

Oʻzbekiston Respublikasi Fan va texnika davlat qoʻmitasi tugatilganligi munosabati bilan Vazirlar Mahkamasi qaror qiladi: 1. Xalqaro va xorijiy tashkilotlar va jamgʻarmalarning grantlari hamda ilmiy-texnikaviy hamkorlik boʻyicha xalqaro bitimlar doirasida xorijdan keltirilayotgan pul mablagʻlari va asbob-uskunalar yuzasidan xulosalar berish funksiyasi Oʻzbekiston Respublikasi Vazirlar Mahkamasi huzuridagi Ilmiy-texnika taraqqiyotini Muvofiqlashtirish kengashi qoshidagi Fan va texnologiyalar markazi zimmasiga yuklansin. 2. Oʻzbekiston Respublikasi Vazirlar Mahkamasining “Xalqaro ilmiy-texnikaviy aloqalarni rivojlantirishni, xalqaro va xorijiy tashkilotlar va jamgʻarmalar grantlari boʻyicha ilmiy dasturlar va loyihalarni davlat tomonidan qoʻllab-quvvatlash toʻgʻrisida” 1998-yil 19-yanvardagi 31-son qarorining 1 va 2-bandlarida “Oʻzbekiston Respublikasi Fan va texnika davlat qoʻmitasi” soʻzlari “Oʻzbekiston Respublikasi Vazirlar Mahkamasi huzuridagi Ilmiy-texnika taraqqiyotini Muvofiqlashtirish kengashi qoshidagi Fan va texnologiyalar markazi” soʻzlari bilan almashtirilsin. 3. Ilmiy-texnika taraqqiyotini Muvofiqlashtirish kengashi qoshidagi Fan va texnologiyalar markazi, Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi va Adliya vazirligi ikki hafta muddatda Xalqaro va xorijiy tashkilotlar va jamgʻarmalarning grantlari hamda ilmiy-texnikaviy hamkorlik boʻyicha xalqaro bitimlar doirasida xorijdan keltirilayotgan pul mablagʻlari va asbob-uskunalar yuzasidan xulosalar berish tartibiga tegishli oʻzgartirishlar kiritsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
HARBIY VA MUQOBIL XIZMATNING BELGILANGAN MUDDATLARINI OʻTAB BOʻLGAN ShAXSLARNI QUROLLI KUChLAR SAFLARIDAN ZAXIRAGA BOʻShATISh HAMDA FUQAROLARNI MUDDATLI HARBIY VA MUQOBIL XIZMATGA NAVBATDAGI ChAQIRISh TOʻGʻRISIDA
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari saflaridan zaxiraga boʻshatilsin. 2. 1975 — 1984-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 2002-yilning oktyabr-noyabr oylarida muddatli harbiy va muqobil xizmatga chaqirilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Mudofaa vazirligi bilan birgalikda Qurolli Kuchlarni chaqiriluvchilar bilan sifatli butlash maqsadida joylardagi chaqirish komissiyalarining har tomonlama taʼminlanishini va samarali ishlashini tashkil etsinlar. 4 Oʻzbekiston Respublikasi Sogʻliqni saqlash vazirligi (F.Gʻ. Nazirov) Mudofaa vazirligi (Q.Gʻ. Gʻulomov) bilan birgalikda chaqirish uchastkalarini zarur tibbiyot asbob-anjomlari va buyumlari bilan taʼminlasin, chaqiriluvchilarning laboratoriya tekshiruvlari sifatli oʻtkazilishini hamda ularning turli ixtisoslikdagi yuqori malakali vrachlar tomonidan har tomonlama tibbiy tekshirib koʻrilishini tashkil etsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh HAMDA AYRIMLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2009-12-22)

“Xoʻjalik shirkatlari toʻgʻrisida” va “Masʼuliyati cheklangan hamda qoʻshimcha masʼuliyatli jamiyatlar toʻgʻrisida”gi Oʻzbekiston Respublikasi qonunlariga muvofiq Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Vazirlar Mahkamasining “Obyektlarning xoʻjalik jamiyatlari va shirkatlari tarkibidan chiqishi tartibi toʻgʻrisidagi Nizomni tasdiqlash haqida” 1994-yil 18-iyuldagi 366-son qarori (Oʻzbekiston Respublikasi QT, 1994-y., 7-son, 35-modda) oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasining 1995-yil 12-oktabrdagi 398-son qarori (Oʻzbekiston Respublikasi QT, 1995-y., 10-son 39-modda; 2000-y., 10-son 69-modda; 2001-y., 8-son 47-modda) bilan tasdiqlangan Xoldinglar toʻgʻrisidagi nizomning muqaddimasida va I boʻlimi 5-bandida “Xoʻjalik jamiyatlari va shirkatlari toʻgʻrisida” va “Monopolistik faoliyatni cheklash toʻgʻrisida” soʻzlari tegishli ravishda “Aksiyadorlik jamiyatlari va aksiyadorlarning huquqlarini himoya qilish toʻgʻrisida” va “Raqobat va tovar bozorlarida monopolistik faoliyatni cheklash toʻgʻrisida” soʻzlari bilan almashtirilsin. 3. Oʻzbekiston Respublikasi Vazirlar Mahkamasining “Investitsiya va Xususiylashtirish investitsiya fondlari faoliyatini takomillashtirish chora-tadbirlari toʻgʻrisida” 1998-yil 25-sentabrdagi 410-son qarorida: a) 2-ilovaning 2-bandidan (Investitsiya fondlari toʻgʻrisidagi nizom) “Oʻzbekiston Respublikasidagi korxonalar toʻgʻrisida”, “Xoʻjalik jamiyatlari va shirkatlari toʻgʻrisida” soʻzlari chiqarib tashlansin;
OʻZBEKISTON RESPUBLIKASIDA MIKROKREDITLAShNI RIVOJLANTIRISh ChORA-TADBIRLARI TOʻGʻRISIDA
(resolution, 2006-10-31)

Mikrokreditlashning yangi usullarini joriy etish yoʻli bilan aholining tadbirkorlik faoliyatida yanada faol qatnashishi uchun qoʻshimcha shart-sharoitlar yaratish, shuningdek aholining ijtimoiy nochor tabaqalarini qoʻllab-quvvatlash va xususiy tadbirkorlikni rivojlantirish uchun donor tashkilotlarning mablagʻlarini keng jalb etish maqsadida Vazirlar Mahkamasi qaror qiladi: 1. Kichik va xususiy tadbirkorlikni rivojlantirishni ragʻbatlantirish boʻyicha respublika muvofiqlashtiruvchi Kengashining ilovaga* muvofiq xalqaro moliya tashkilotlari, xorijiy hukumatga qarashli va hukumatga qarashli boʻlmagan notijorat tashkilotlar (donor tashkilotlar)ning begʻaraz mablagʻlarini (grantlarini) jalb etish yoʻli bilan mikrokreditlash tizimini rivojlantirish toʻgʻrisidagi taklifi maʼqullansin. 2. Oʻzbekiston Respublikasi Mehnat va aholini ijtimoiy muhofaza qilish vazirligi xususiy tadbirkorlikni mikrokreditlash dasturlarini rivojlantirishning, shuningdek donor tashkilotlar ishtirokidagi loyihalarning muvofiqlashtiruvchisi etib belgilansin, unga mikrokreditlash loyihalari boʻyicha axborotlarni har chorakda umumlashtirish va tahlil etish funksiyalari yuklansin. 3. Belgilab qoʻyilsinki: mikrokreditlar har bir qarz oluvchiga ekvivalenti 3 ming AQSh dollaridan ortiq boʻlmagan naqd mablagʻ bilan milliy valyutada muddatlilik, haq toʻlash va qaytarish shartlarida beriladi; Oʻzbekiston Respublikasi rezidentlari — yuridik va jismoniy shaxslar mikrokreditlash boʻyicha qarz oluvchilar hisoblanadi; donor tashkilotlar, shuningdek Oʻzbekiston Respublikasi rezidentlari va norezidentlari boʻlgan notijorat tashkilotlar mablagʻ bilan taʼminlovchi tashkilotlar hisoblanadi; notijorat tashkilotlarning oʻz mablagʻlari, donor tashkilotlar tomonidan notijorat tashkilotlarga mikrokreditlash uchun beriladigan grantlar, shuningdek notijorat tashkilotlarning mikrokreditlash bilan bogʻliq faoliyatdan olinadigan daromadlari mikrokreditlash mablagʻlari manbalari hisoblanadi; qarz oluvchilarni tanlash, mikrokreditlash loyihalari doirasida ularga mablagʻlar berish va mablagʻlarni qaytarish tartibi mablagʻ bilan taʼminlovchi tashkilotlar tomonidan belgilanadi; donor tashkilotlarning mikrokreditlash manbai sifatida foydalaniladigan erkin almashtiriladigan valyutadagi grant mablagʻlari tegishli vakolatli bankning korrespondentlik hisob raqamiga oʻtkaziladi va banklararo valyuta savdolarida belgilangan tartibda sotilishi kerak; mikrokreditlash uchun milliy valyutadagi naqd mablagʻ banklar tomonidan notijorat tashkilotlarning hisob raqamlaridagi mavjud mablagʻlar doirasida beriladi. 4. Notijorat tashkilotlarning mazkur qarorga muvofiq mikrokreditlashdan olingan daromadlari 2006-yil 1-yanvargacha daromad (foyda) soligʻi toʻlashdan ozod qilinsin, boʻshayotgan mablagʻlardan operatsiya xarajatlarini qoplash, oʻz moddiy-texnika bazasini rivojlantirish, shuningdek mikrokreditlashni kengaytirish uchun maqsadli foydalanilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2019-12-20)

Oʻzbekiston Respublikasi Prezidentining “Matbuot va axborot sohasida boshqaruvni takomillashtirish toʻgʻrisida” 2002-yil 3-iyuldagi PF 3103-son Farmonining 6-bandini hamda Vazirlar Mahkamasining “Oʻzbekiston matbuot va axborot agentligining faoliyatini tashkil etish toʻgʻrisida” 2002-yil 3-iyuldagi 241-son qarorining 14-bandini bajarish yuzasidan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 1. Vazirlar Mahkamasining 1994-yil 16-martdagi 140-son qarori (Oʻzbekiston Respublikasi QT, 1994-y., 3-son, 16-modda; 1999-y., 3-son, 12-modda; 2000-y., 10-son, 68-modda) bilan tasdiqlangan Oʻzbekiston Respublikasi Tashqi ishlar vazirligi toʻgʻrisidagi Nizomning 4-bandi oʻn toʻqqizinchi xatboshidagi “Davlat matbuot qoʻmitasi” soʻzlari “Oʻzbekiston matbuot va axborot agentligi” soʻzlari bilan almashtirilsin. 3. Oʻzbekiston Respublikasi Vazirlar Mahkamasining “Maʼlumotlar uzatish milliy tarmogʻini tashkil etish va jahon axborot tarmoqlaridan foydalanishni tartibga solish toʻgʻrisida” 1999-yil 5-fevraldagi 52-son qarori 6-bandidagi “Davlat matbuot qoʻmitasiga” soʻzlari “Oʻzbekiston matbuot va axborot agentligiga” soʻzlari bilan almashtirilsin. 5. Oʻzbekiston Respublikasi Vazirlar Mahkamasining “Rasmiy davlat hujjatlarini tayyorlash, hisobga olish, saqlash, topshirish hamda ulardan foydalanish tartibini takomillashtirish toʻgʻrisida” 2000-yil 25-iyuldagi 283-son qaroriga 1-ilova (Oʻzbekiston Respublikasi QT, 2000-y., 7-son, 42-modda)ning 8-bandidagi “Davlat matbuot qoʻmitasi” soʻzlari “Oʻzbekiston matbuot va axborot agentligi” soʻzlari bilan almashtirilsin. 6. Oʻzbekiston Respublikasi Vazirlar Mahkamasining “Litsenziyalar blankalarini tayyorlash tartibi toʻgʻrisidagi hamda Oʻzbekiston Respublikasi hududida litsenziyalar reyestrini shakllantirish va yuritish tartibi toʻgʻrisidagi nizomlarni tasdiqlash haqida” 2000-yil 20-dekabrdagi 488-son qaroriga 1-ilova (Oʻzbekiston Respublikasi QT, 2000-y., 12-son, 78-modda)ning 4-bandidagi “Oʻzbekiston Respublikasi Davlat matbuot qoʻmitasi” soʻzlari “Oʻzbekiston matbuot va axborot agentligi” soʻzlari bilan almashtirilsin.
LIZING FAOLIYATINI RIVOJLANTIRIShNI YaNADA RAGʻBATLANTIRISh ChORA-TADBIRLARI TOʻGʻRISIDA
(decree, 2009-06-17)

Oʻzbekiston Respublikasining “Lizing toʻgʻrisida”gi Qonuniga muvofiq hamda iqtisodiyot tarmoqlarini, xususan kichik biznesni zamonaviy texnologiya uskunalari bilan jihozlashda, shuningdek mamlakatimizning ishlab chiqaruvchilari tomonidan tayyorlab chiqarilgan asbob-uskuna va texnikani sotishda lizing faoliyati rolini oshirish maqsadida: 1. 2002-yilning 1-sentabridan boshlab: lizing toʻlovlari — qoʻshilgan qiymat soligʻidan: lizingga berish uchun Oʻzbekiston Respublikasi hududiga belgilangan tartibda tasdiqlanadigan roʻyxatga muvofiq olib kelinadigan texnologik uskunalar, shuningdek texnologik uskunalar yetkazib berish kontrakti shartlarida butlovchi buyumlar va ehtiyot qismlar yetkazib berish nazarda tutilgan taqdirda, bojxona toʻlovi va qoʻshilgan qiymat soligʻidan ozod qilinsin. 2. Belgilab qoʻyilsinki, 2002-yilning 1-sentabridan boshlab: lizing oladigan xoʻjalik yurituvchi subyektlar lizingga berilgan mulkka soliq toʻlashdan lizing shartnomasi amal qiladigan muddatgacha ozod qilinadilar; lizing beruvchini soliqqa tortish chogʻida u lizingga berish uchun mulk xarid qilishga olgan kreditlar foizi hamda belgilangan boshqa toʻlovlarning summasi uning jami daromadidan chegirib tashlanadi. 3. Oʻzbekiston Respublikasi Adliya vazirligi bir oy muddatda: Oʻzbekiston Respublikasi Davlat bojxona qoʻmitasi, Davlat soliq qoʻmitasi va Moliya vazirligi bilan birga amaldagi qonunchilikka ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin: Oʻzbekiston Respublikasi Moliya vazirligi bilan kelishilgan holda agar lizing oluvchi lizing shartnomasi boʻyicha majburiyatlarini jiddiy ravishda buzgan taqdirda lizing beruvchining lizing oluvchidan lizing obyektini olib qoʻyish tartibiga oid takliflarni ishlab chiqib, Vazirlar Mahkamasiga kiritsin. 4. Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi bir hafta muddatda tegishli normativ hujjatlarga mazkur Farmondan kelib chiqadigan oʻzgartirish va qoʻshimchalarni belgilangan tartibda kiritsinlar. 5. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 6. Ushbu Farmon matbuotda eʼlon qilinsin.
SAMARQAND, NAVOIY VA BUXORO VILOYATLARIDA ZARAFSHON DARYOSINING SUVNI MUHOFAZA QILISH ZONALARINI VA QIRGʻOQ BOʻYI MINTAQASINI BELGILASH TOʻGʻRISIDA
(resolution, 2002-08-26)

Vazirlar Mahkamasining “1999 — 2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qaroriga muvofiq va Zarafshon daryosining suv resurslarini ifloslanishdan muhofaza qilishni kuchaytirish maqsadida Vazirlar Mahkamasi qaror qiladi: 1. Samarqand, Navoiy va Buxoro viloyatlari hududida Zarafshon daryosining suvni muhofaza qilish zonasi va qirgʻoq boʻyi mintaqasining umumiy maydoni tegishli ravishda 1-ilovaga* muvofiq 29789,3 gektar va tumanlar boʻyicha 3710,2 gektar etib belgilansin. 2. Samarqand, Navoiy va Buxoro viloyatlari hokimliklari: 2002—2004-yillar mobaynida ekologik va sanitariya-epidemiologik vaziyatni yaxshilash, shuningdek daryo suvlari ifloslanishiga qarshi kurash boʻyicha qirgʻoqni mustahkamlash, oʻrmon-meliorativ tadbirlari va boshqa suvni muhofaza qilish tadbirlarini amalga oshirish maqsadida 2-ilovaga* muvofiq 3710,2 gektar maydonda Zarafshon daryosining qirgʻoq boʻyi mintaqasi yerlarini belgilangan tartibda yer egalari va yerdan foydalanuvchilardan olib qoʻysinlar va foydalanish uchun Oʻzbekiston Respublikasi Qishloq va suv xoʻjaligi vazirligining suv xoʻjaligi tashkilotlariga bersinlar; Oʻzbekiston Respublikasi Yer resurslari davlat qoʻmitasi bilan birgalikda Oʻzbekiston Respublikasi Qishloq va suv xoʻjaligi vazirligining suv xoʻjaligi tashkilotlariga belgilangan tartibda yer ajratsinlar va ularga yerdan doimiy ravishda foydalanish huquqini beruvchi Davlat dalolatnomalarini bersinlar; Oʻzbekiston Respublikasi Qishloq va suv xoʻjaligi vazirligi bilan birgalikda, Oʻzbekiston Respublikasi Davlat tabiatni muhofaza qilish qoʻmitasi bilan kelishgan holda, 2003-yilgacha potensial ekologik xavfli obyektlarni suvni muhofaza qilish zonalaridan, istisnosiz barcha obyektlarni qirgʻoq boʻyi mintaqasidan chiqarish chora-tadbirlarini ishlab chiqsinlar va amalga oshirsinlar; Oʻzbekiston Respublikasi Qishloq va suv xoʻjaligi vazirligi, Yer resurslari davlat qoʻmitasi bilan birgalikda oʻrmon plantatsiyalari barpo etish uchun suvni muhofaza qilish zonalaridan yer ajratish imkoniyatini koʻrib chiqsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.S. Yusupov zimmasiga yuklansin.
TOShKENT ShAHRIDA VOYAGA YETMAGANLAR QAROVSIZLIGI VA ULAR ORASIDAGI HUQUQBUZARLIKLARNING OLDINI OLISh IShLARINI TAKOMILLAShTIRISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining 2001-yil 6-iyundagi qarorining bajarilishini taʼminlash, Toshkent shahrida bolalar va oʻsmirlar qarovsizligini, ular orasidagi huquqbuzarliklarning oldini olish, voyaga yetmaganlarni ijtimoiy va huquqiy himoya qilishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligining Toshkent shahar Xalq taʼlimi bosh boshqarmasiga qarashli Voyaga yetmaganlarga ijtimoiy-huquqiy yordam koʻrsatish markazi tugatilsin va uning negizida Ichki ishlar vazirligining Toshkent shahar Ichki ishlar bosh boshqarmasi tasarrufidagi Voyaga yetmaganlarga ijtimoiy-huquqiy yordam koʻrsatish markazi tashkil etilsin. Belgilab qoʻyilsinki, tashkil etilgan Markaz voyaga yetmaganlar oʻrtasida qarovsizlik va huquqbuzarliklarning oldini olish ishlarini amalga oshiruvchi, ularga tarbiyaviy taʼsir koʻrsatuvchi hamda Oʻzbekiston Respublikasi hududidan tashqariga joylashtirish uchun joʻnatiladigan va Oʻzbekiston Respublikasi hududida joylashtirish uchun boshqa davlatlarning shunday muassasalaridan keltiriladigan voyaga yetmaganlarni qabul qiluvchi muassasa hisoblanadi. 2. Ichki ishlar vazirligi Moliya vazirligi bilan kelishgan holda Markaz xodimlarining shtat jadvalini asoslangan hisob-kitoblar asosida ikki hafta muddatda ishlab chiqsin va tasdiqlasin. 3. Ichki ishlar vazirligi va Xalq taʼlimi vazirligi oʻn kun muddatda Toshkent shahar Xalq taʼlimi bosh boshqarmasining Voyaga yetmaganlarga ijtimoiy-huquqiy yordam koʻrsatish markazining binosi, mol-mulki va transport vositalari Toshkent shahar Ichki ishlar bosh boshqarmasi tasarrufidagi Voyaga yetmaganlarga ijtimoiy-huquqiy yordam koʻrsatish markazi balansiga berilishini taʼminlasinlar. 4. Toshkent shahar hokimligi ikki oy muddatda mahalliy budjet hisobidan Markaz binosini taʼmirlash ishlari tugallanishini, Markazga zarur boʻlgan barcha vositalar, anjomlar, buyumlar, oziq-ovqat mahsulotlari va kiyim-kechak berilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karomatov zimmasiga yuklansin.
2003—2005 YILLARDA TEZ TIBBIY YORDAM XIZMATINING MODDIY-TEXNIKA BAZASINI YaNADA RIVOJLANTIRISh VA MUSTAHKAMLASh ChORA-TADBIRLARI TOʻGʻRISIDA
(resolution, 2021-02-22)

Tez tibbiy yordam xizmatining moddiy-texnika bazasini yanada rivojlantirish va mustahkamlash, uni maxsus avtotransport, zamonaviy tibbiy asbob-uskunalar, asboblar, dorivor preparatlar va aloqa vositalari bilan jihozlash maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi, Makroiqtisodiyot va statistika vazirligi, Moliya vazirligi tomonidan ishlab chiqilgan 2003—2005-yillarda tez tibbiy yordam xizmatini rivojlantirish va jihozlash dasturi ilovaga muvofiq tasdiqlansin. 2. Oʻzbekiston Respublikasi Sogʻliqni saqlash vazirligi, Iqtisodiyot vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2003—2005-yillarda tez tibbiy yordam xizmatini rivojlantirish va jihozlash dasturida nazarda tutilgan tadbirlarning oʻz vaqtida bajarilishini taʼminlasinlar. 3. Oʻzbekiston Respublikasi Moliya vazirligi har yili Davlat budjeti prognozini shakllantirishda Dasturda nazarda tutilgan tez tibbiy yordam xizmatini rivojlantirish boʻyicha tadbirlarni amalga oshirish uchun xorijiy grantlar, imtiyozli kreditlar va homiylar mablagʻlari jalb etilishini hisobga olgan holda zarur mablagʻlar ajratishni nazarda tutsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari H.S. Karomatov va R.S. Azimov zimmasiga yuklansin. 2003—2005-yillarda tez tibbiy yordam xizmatini rivojlantirish va jihozlashning tasdiqlangan dasturi amalga oshirilishi Vazirlar Mahkamasining respublikani iqtisodiy va ijtimoiy rivojlantirish yakunlari boʻyicha har yilgi majlislarida koʻrib borilsin.